In nomine sanctæ et individuæ Trinitatis, amen. Ego Hugo, Dei gratia Senonensis archiepiscopus, venerabili fratri Stephano ecclesiæ Sancti-Remigii Senonensi abbati, cunctisque successoribus suis in perpetuum: Ad nostri presulatus dignoscitur officium pertinere ecclesiis Dei quæ in nostro constitutæ sunt ministerio, præcipue in quibus sanctæ conversationis et religionis disciplina conservatur curam sollicitudinis impendere, ac ne possessiones earum et bona quæ ad sustentationem regularitatis degentium et pauperum et caritatis intuitu donata sunt, violenter seu injuste tollantur, modis quibus possumus deffensare ac tueri; eapropter, carissime in Christo filii Stephane, volumus ut sciant et moderni omnes et in venturis sæculis successura posteritas, quoniam quæcumque bona, vel quascumque possessiones in ecclesiis seu villis, hominibus quoque, decimis, terris, pratis, vineis, nemoribus, censibus, aquis, molendinis atque et militum feodis, aut in aliis quibuscumque redditibus, quæ omnia quidem propriis duximus exprimenda vocabulis; ecclesia tua cui Domino preses adjuvante, impræsentiarum juste et canonice possidet, aut in futurum juste poterit adipisci, pro tua benigna et humili petitione præsentis scripti pagina et sigilli nostri; auctoritate communimus et confirmamus; ecclesiam, videlicet Sancti-Romani ecclesiam Sancti-Simphoriani; ecclesiam Sancti-Petri-Rotundi; ecclesiam Sancti-Baudi, cum pertinentiis suis quæ sunt in decimis, terris, censu et nemore; ecclesiam de Columari, cum decimis, hominibus, terris, nemoribus, pratis, censu et molendinis; ecclesias de Villanova et de Capella, cum decimis, hominibus, terris, vineis, pratis, censu et molendinis; duodecim quoque solidos de censu et tribus sextariis frumenti et unum avene que persolvit ecclesia Prulliacensis annuatim pro territorio de Acromonte; ecclesiam de Pontibus-super-Vannam, cum decimis, hominibus, terris, pratis, aquis et censu; ecclesiam de Varellis, cum ipsa villa et pertinentiis ejus; ecclesiam de Vallecedere ad conditionem ecclesiæ de Varellis, cum ipsa villa et pertinentiis ejus; ecclesiam de Eschegiis, cum decimis, hominibus, terris, nemore et censu; ecclesiam de Coloario, cum medietate decimarum, exceptis laboribus fratrum de Templo quos propriis faciunt manibus, vel sumptibus, et medietatem eleemosinarum; ecclesiam de Caniaco, cum decimis, hominibus, terris, nemoribus, aquis, pratis, censu et molendinis; medietatem quoque decimæ de Ulmeto; potestatem etiam de Suligni, cum hominibus, nemoribus, pratis et censu; terram quoque de Soci, cum censu in potestate Vicinovi; locum de Noerellis, cum hominibus, terris, censu, pratis et molendinis apud Pontes-supra-Yonam, homines cum terris, pratis et nemoribus. Preterea feodum vicecomitis Senonensis; feodum domini de Silliniaco; feodum quoque Gaufridi Ferte; feodum Hilduinimanentis; feodum heredum Menardi de Turni; feodum Gaufridi Bullene; feodum Bauduini de Marolis; feodum Salonis de Dongione; feodum Renaudi Crassi; feodum Henrici de Triangulo; feodum Golberti Bosserii; feodum Radulfi Gorgie; feodum Girard Graver; feodum alterius Girardi Graver; feodum Hugonis de Verellis et Petri; feodum Milonis Carpinel. Actum Senonis, publice, anno dominice Incarnationis Mº Cº Lº IXº indictione septima concurrente III epacta nulla; pontificatus vero nostri anno XVII regnante te Ludovico, rege, Juniore; laudantibus quidem et assensum præstantibus Senonensis ecclesiæ personis et archidiaconis quorum nomina subtus censuimus adnotanda: Willelmus, Senonensis archidiaconus; Herveus, prepositus et Gastinensis archidiaconus; Simon, thesaurarius; Odo, decanus; Symon, cellararius et Stampensis archidiaconus; Matheus, precentor; Stephanus, Milidensis archidiaconus; Hugo, Pruvvinensis archidiaconus. Et in fine scriptum est: Fromondus, notarius, scripsit.